Grantiau - St. David's Diocese
Hafan Ar gyfer clerigwyr ac aelodau Grantiau
Grantiau ar gyfer Ymgeiswyr am Urddau
Cronfa Cleaver ar gyfer Ymgeiswyr am Urddau
http://www.cleaver.org.uk/
Bwriad Cronfa Cleaver ar gyfer Ymgeiswyr am Urddau yw cefnogi ac annog ymgeiswyr Anglicanaidd sydd â dealltwriaeth gonfensiynol o'r offeiriadaeth gatholig, a phwysleisio pa mor allweddol yw dysgeidiaeth ddiwinyddol gadarn a pharhaol ymhlith clerigiaid.
Mae'r Gronfa'n cynnig:
Grantiau llyfrau ar gyfer ymgeiswyr ymhob blwyddyn o'u hyfforddiant ffurfiol cyn eu hordeinio;
Grantiau i glerigiaid ar gyfer astudiaethau ôl-radd;
Grantiau llyfrau, tanysgrifiadau llyfrgell, etc., ar gyfer clerigiaid a ordeiniwyd ers deng mlynedd neu fwy, er mwyn astudiaethau diwinyddol parhaol;
Grantiau i glerigiaid ar gyfer astudiaethau sabothol yn cynnwys ymchwil academaidd ac ysgrifennu dwys;
Grantiau i gefnogi ymgeiswyr sy'n ystyried ac yn archwilio, galwedigaeth i'r offeiriadaeth, a sy'n treulio cyfnod prawf mewn plwyf, fel rhan o'r broses.
Y Gymdeithas er Cynorthwyo Clerigiaid Tlawd
https://www.cpas.org.uk/advice-and-support/other-advice-and-support#.VZKUFRtVhHw
Mae grantiau CPAS i Weinidogion dan Hyfforddiant yn ariannu Grantiau i ymgeiswyr am urddau i'w cynorthwyo yn ystod eu cyfnod hyfforddi.
Gallwch lawrlwytho taflen wybodaeth, ffurflen gais a ffurflen gyllideb. Gofalwch ddarllen y daflen wybodaeth, lle mae amodau gogyfer â derbyn grant, cyn cwblhau ffurflen gais. Ystyrir ceisiadau deirgwaith y flwyddyn, a dylid eu hanfon erbyn diwedd Medi, Ionawr neu (ar gyfer myfyrwyr heb fod yn eu blwyddyn olaf), Ebrill.
Ymddiriedolaeth Richards
www.spck.org.uk/the-richards-trust/index/
Gweinyddir y gronfa hon gan yr SPCK, er cynorthwyo ymgeiswyr am urddau
sy'n brin o arian. Cronfa wrth law yw hi er cynorthwyo ymgeiswyr sydd â phroblemau ariannol yn ystod eu cyfnod coleg.
Elusen Coleg St Aidan
http://www.spck.org.uk/grants/richards-trust/
Grantiau tuag at dreuliau byw, llyfrau, treuliau cyfnod lleoli ac amodau annisgwyl. g. Board of Finance. Church House, 5500 Daresbury Park, Daresbury, Warrington WA4 4GE. Ffôn: 01928 718834
Ymddiriedolaeth St Boniface
http://www.stbonifacetrust.org.uk/
Elusen fechan er hybu'r Grefydd Gristionogol yn unol ag egwyddorion y ffydd Anglicanaidd ymhob rhan o'r byd yw hon. Y mae hi ar gael yn enwedig ar gyfer addysg a hyfforddiant clerigiaid a lleygwyr, drwy ddyfarnu ysgoloriaethau a lwfansau cynnal a chadw, neu unrhyw bwrpas cysylltiedig â'u lles ysbrydol neu dymhorol.
Rheolir gan Gyngor St Boniface a chyferfydd yr ymddiriedolwyr 4 gwaith y flwyddyn.
Grantiau i Glerigiaid
Ysgrifennydd Grantiau: Mrs Ridgeway, Tranquillity House Trustees, 9 Merrivale View Road, Dousland, Yelverton, Devon PL20 6NS.
Mae'r Ymddiriedolaeth hon yn elusen sy'n cynnig grantiau, yn arbennig i alluogi clerigiaid i gael gwyliau; wrth ddyfarnu'r cyfryw grantiau telir sylw yn bennaf i'r clerigiaid hynny sydd heb fod yn fras eu byd. Enwebir ymgeiswyr cymwys gan yr Esgob.
Grantiau Ariannol yr Ecclesiastical ar gyfer y Weinidogaeth
http://www.ecclesiastical.com/churchmatters/news-and-faqs/newsletters/mba-awards/index.aspx
Bu'r Grantiau hyn o gymorth i gannoedd o weinidogion gymryd saib sylweddol ar gyfer astudio. Mewn gwirionedd, ers sefydlu'r corff hwn yn 1987, blwyddyn ganmlwyddiant Ecclesiastical, derbyniodd bron 1,000 o glerigiaid gymorth ariannol am amrediad eang o brosiectau a chynlluniau yn ystod saib estynedig.
Meini Prawf ar gyfer derbyn Cymorth
Rhaid cydymffurfio â'r canlynol:
Clerigiaid unigol yn Eglwys Anglicanaidd Lloegr, yr Alban, Cymru ac Iwerddon.
Rhaid i bob ymgeisydd am grant fod yn weinidog llawn-amser yn yr Eglwys Anglicanaidd ac wedi ei (h)ordeinio ers 10 mlynedd o leiaf.
Gall urddasogion - Archddiaconiaid, Esgobion a Deoniaid – hefyd ymgeisio.
Dyfernir grantiau gogyfer â chyfnodau saib-astudio estynedig yn unig; ni fydd cwrs hir-dymor megis PhD yn gymwys, ac ni roddir grantiau gogyfer â thalu ffïoedd Prifysgol (er y bydd cwrs, yn ystod cyfod astudio estynedig yn gymwys).
Rhaid defnyddio'r ffurflenni cais priodol.
Meini Prawf ar gyfer Dyfarnu
Dyfernir maint y grantiau unigol yn ôl y canlynol:
Y gwerth i'r ymgeisydd unigol
Y budd i'r eglwys ehangach
Y gefnogaeth ariannol a addawyd o fannau eraill
Pa mor gadarnhaol yw argymhelliad Esgob/Archddiacon wrth gefnogi'r cais.
Ymddiriedolaeth Gyllid Ewropeaidd
Cysyllter â Parch Ian Holdcroft, the Vicarage, 780 Whitchurch Lane, Whitchurch, Bristol BS14 0EU
Grantiau gogyfer â theithio i astudio eglwys a gwlad yn Ewrop. Anfoner cais cyn 31 Rhagfyr y flwyddyn ganlynol.
Cymdeithas y Ddeilen Fasarn (Fellowship of the Maple Leaf)
http://www.mapleleaf.org.uk/
Swyddogaeth y gymdeithas hon yw hybu cysylltiadau rhwng yr Eglwys yng Nghanada a'r Deyrnas Unedig, drwy hyrwyddo dysgu, y naill gan y llall wrth gydymwneud yn ddiwylliannol.
Mae yna ddau fath o grant i'r perwyl hwn:
Grantiau ariannol i glerigiaid unigol, ymgeiswyr am urddau a lleygwyr, er mwyn astudio a rhyng-brofi diwylliannau: perthnasol i bobl Canada yn ymweld â'r DG, ac i'r gwrthwyneb. Gall rhain fod ar gyfer lleoliadau estynedig yn para tri mis neu fwy, neu leoliadau byrion o lai na thri mis.
Grantiau ar gyfer prosiectau. Er enghraifft:
Prosiectau er datblygu gweinidogaeth.
Prosiectau ym maes addysg a hyfforddiant Gristionogol, cyfrifoldeb cymdeithasol, cyfathrebu croes-ddiwylliannol a gwaith bugeiliol.
Prosiectau yn perthyn i frodorion y 'Cenhedloedd Cyntaf' mewn 'Esgobaethau Nawdd' yng Nghanada.
Mae'r Ymddiriedolwyr yn cyfarfod ddwywaith y flwyddyn ym Mawrth a Medi i drafod gwaith y gymdeithas a dyfarnu'r grantiau. Gellir ymgeisio ar unrhyw adeg; trefnir dyfarnu grantiau yn y cyfnodau rhwng cyfarfodydd Ymddiriedolwyr, lle bo hynny'n addas.
Llyfrgell St Deiniol (Gladstone)
https://www.gladstoneslibrary.org/contact/about-the-library/scholarships-bursaries
Rhoddir disgownt i glerigiaid a myfyrwyr, hefyd graddfeydd sabothol a nifer cyfyngedig o ysgoloriaethau a grantiau i'r sawl a fynn ymchwilio, darllen neu ysgrifennu yn Lôlyfrgell St Deiniol.
Ymddiriedolaeth Goffa Josephine Butler
http://www.josephinebutler.org.uk/documentation/
Wrth bwyso a mesur hawl unigolion i dderbyn cymorth, mae'r Ymddiriedolwyr yn eiddgar i gefnogi ceisiadau lle mae'r astudiaeth yn cyplysu ffydd Gristionogol a gweithredu cymdeithasol ymarferol. Fel rheol, ni ddyfernir grantiau tuag at dreuliau cynnal a chadw personol; yn hytrach, treuliau dysgu a chostau eraill cysylltiedig â hynny a ystyrir, ac felly, at ei gilydd, ni chynigir cymorth o ran astudio graddau cyntaf. Uchafswm o £500 a roddir i unigolion, fel arfer. Gwelir manylion am fathau o grantiau a sut i ymgeisio, ar y wefan.
Cronfa Goffa Philip Usher
http://www.philipusherfund.org.uk/apply.html
Cynigir ysgoloriaethau a grantiau teithio i'r sawl sydd yn dymuno mynd dramor i astudio Eglwys Uniongred y Dwyrain. Bydd maint yr ysgoloriaeth yn dibynnu ar y wlad yr ymwelir â hi; hefyd hyd yr arhosiad. Rhaid i ymgeiswyr fod yn weinidogion ordeiniedig neu wedi eu derbyn i baratoi at y weinidogaeth.
Rhoddir blaenoriaeth i rai sydd o dan 36 oed. Rhaid iddo/iddi fod yn barod i dreulio rhwng chwech a deunaw mis dramor yn astudio ffydd a hynt ymarferol Eglwys Uniongred.
Mae yna amod pendant ynghlwm wrth yr ysgoloriaeth, sef fod yn rhaid cyflwyno ymdriniaeth ysgrifenedig (ynghyd â gogwydd diwinyddol) am gyfnod astudio'r Eglwys Uniongred, o fewn chwe mis ar ôl dychwelyd.
Yn ychwanegol at yr Ysgoloriaeth, gall y Pwyllgor ddyfarnu grantiau llai ar gyfer cyfnodau byrrach o astudiaeth Uniongred, a bwrw fod ceisiadau teilwng i law, a bod adnoddau ariannol ar gael.
Cronfa Provost Howard
Cysyllter â: The Precentor, Coventry Cathedral, 1 Hill Top, Coventry CV1 5AB
Cronfa yw hon sy'n cynnig grantiau gogyfer ag astudiaethau diwinyddol cysylltiedig â deall a hybu eciwmeniaeth, hefyd brosiectau ymarferol yn ymwneud â chymod a dealltwriaeth ryngwladol. Rhaid i ymgeiswyr ddangos fod eglwysi eraill yn rhan amlwg o'u syniadau a'u bwriadau. Rhaid anfon cais cyn mis Mehefin.
Ymddiriedolaeth St Sior
http://www.fsje.org.uk/sgeorges.php
Mae grantiau ar gael i glerigiaid Anglicanaidd, seminariaid a myfyrwyr. Ar hyn o bryd mae'r grantiau'n werth hyd at £350. Mae'r Ymddiriedolwyr, yn flynyddol, yn penderfynu maint y cyllid sydd ar gael, a dyfernir grantiau yn unol â hynny. Cynghorir pobl, felly, i ymgeisio'n gynnar yn y flwyddyn.
Clerigiaid – Mae grantiau i glerigiaid cyflogedig yn gyfyngedig i'r sawl sy'n manteisio ar gyfnodau sabbothol. O ran clerigiaid hunangyflogedig (na chant ond yn bur anaml, gyfnodau sabothol) mae grantiau ar gael ar gyfer astudio cydnabyddedig. Cyfraniad at deithio a thalu am lety cysylltiedig â'r gwaith astudio, fydd y grant fel rheol. Disgwylir geirda i'r ymgeisydd gan esgob, archddiacon neu swyddog addysg barhaol cyn y gellir ystyried cais.
Sefydliad Coleg St Luc
Unigolion sy'n ymgymryd â gwaith ymchwil a chymwysterau ôlraddedig mewn meysydd arbennig fydd yn elwa o'r grantiau hyn; ond mae cymorth ar gael hefyd i fudiadau cymwys sy'n ymwneud â phynciau cyd-berthynol. Nid yw'r Sefydliad yn talu tuag at adeiladau, nac yn cyflwyno grantiau i gyrff eraill eu gweinyddu; ac ni ellir cefnogi ysgolion yn uniongyrchol (er y gellir noddi athrawon sy'n ymgymryd ag astudiaethau cymwys). Mae'r rhan o'r wefan hon sy'n nodi "Awards" yn cynnwys manylion ynglŷn â'r amrywiol enghreifftiau o noddi pobl a sefydliadau, gan esbonio hefyd sut i ymgeisio.
Noder mai rhwng Ionawr a Mai yn unig y gellir anfon ceisiadau. Dyfernir grantiau ar gyfer y flwyddyn academaidd ganlynol.
Plant Clerigiaid
Ymddiriedolaeth Buttle
http://www.buttleuk.org/pages/grant-programmes.html
Grantiau bychain — am declyn neu wasanaeth sy'n allweddol o ran lles plentyn.
Grantiau Ffïoedd Ysgol - help gyda chostau addysg plant sydd ag anghenion dwys, na all y wladwriaeth dalu amdanynt.
Grantiau i fyfyrwyr a phobl dan hyfforddiant – mae'r cynllun hwn dan arolwg ar hyn o bryd.
Elusen Lawrence Atwell
http://www.theskinnerscompany.org.uk/grants-and-trusts/lawrence-atwells-charity/
Mae'r elusen hon yn cynorthwyo pobl ifainc o gefndir incwm-isel i ennill cymwysterau neu i dderbyn hyfforddiant i ddilyn gyrfa yn eu dewis faes.
Ymddiriedolaeth Rustat
http://www.durham.anglican.org/resources/financial-help-for-clergy-with-children-of-school-age.aspx
Gweinyddir yr Ymddiriedolaeth gan Goleg Iesu, Caergrawnt, gan gynnig cymorth i glerigiaid sydd â phlant oed-ysgol. Mae grantiau bychain ar gael at unrhyw ddiben addysgol, gan gynnwys gwisg swyddogol, prydau ysgol a chludiant. Rhoddir ystyriaeth i bob achos cymwys, eithr yn arbennig i glerigiaid nad ydynt yn ebrwyaid, ond â chanddynt blant mewn ysgolion gwladol.
Rhaid i'r awdurdodau esgobaethol gymeradwyo pob cais, gan arwyddo i'r perwyl, a rhaid cyflwyno datganiad ariannol, a manylion am oedrannau ac ysgolion plant.
Gall yr Ymddiriedolwyr ddarparu cymorth ariannol hefyd i blant clerigiaid, a sicrhaodd le i astudio yng Ngholeg Iesu. Y bwriad yw denu ymgeiswyr teilwng o deuluoedd clerigol, a rhoi grant i'r ymgeiswyr llwyddiannus fel rhywbeth atodol ar gyfer eu cynhaliaeth o ddydd i ddydd, fel na bo angen, efallai, iddynt fenthyca.
Cymorth â Dyled
Cristionogion yn erbyn Tlodi
Elusen genedlaethol yn cynghori ynglŷn â dyled yw hon, gyda rhwydwaith o 36 canolfan leol yn cynnig gwasanaethau cynghori ymarferol, ynghyd ag addysg materion ariannol.
Cymorth Cyffredinol yn ystod Caledi
Ymddiriedolaeth Gefnogi Clerigiaid
Corff sy'n cynnig cymorth i glerigiaid Anglicanaidd a'u teuluoedd pan fo amgylchiadau'n anodd. Os oes yna anawsterau ariannol nau deuluol, mae yma le i droi. Mae'r Ymddiriedolaeth yn cefnogi clerigiaid Anglicanaidd (gan gynnwys ymgeiswyr am urddau a phobl wedi ymddeol) a'u teuluoedd yn y DG & Iwerddon. Chwiliwch y gwiriwr cymhwysedd ar y wefan, er mwyn gweld a ydych yn gymwys, a sylwch ar y grantiau: ar gyfer cefnogi dyled, materion brys, iechyd, cefnogaeth ariannol a llesiant.
Ymddiriedolaeth Elizabeth Finn
https://www.elizabethfinncare.org.uk/
Lleddfu angen a gofid ymhlith Prydeinwyr a Gwyddelod, ynghyd ag aelodau agosaf eu teuluoedd, ac o amrywiaeth helaeth o swyddi a chefndiroedd – dyna yw amcan yr Ymddiriedolaeth hon. Mae enwadaeth grefyddol, safbwynt wleidyddol, oed a thrigfan , yn amherthnasol pan yn dyfarnu pwy sy'n debyg o dderbyn cymorth. Fe all angen a gofid gwmpasu anawsterau henaint, llesgedd, anabledd, unigedd cymdeithasol neu gyni ariannol.
Mae dau fath o bobl yn debyg o dderbyn cymorth: rhai yn byw yn eu cartrefi eu hunain a chanddynt lai na £16,000 ar eu helw ar wahan i'w tŷ, a'r rheiny sydd angen cymorth â ffïoedd cartref gofal neu gartref nyrsio, a chanddynt lai na £12,250.
Gwŷr/Gwragedd Clerigiaid a Chlerigiaid wedi Ymddeol
Defodau Briw (Broken Rites)
http://www.brokenrites.org/support-links.html
Cydgymdeithas annibynnol, genedlaethol gwragedd clerigiaid Anglicanaidd, gweinidogion a Swyddogion Byddin yr Eglwys, a phawb ohonynt wedi ysgaru neu ymwahanu. Y pwrpas yw cefnogi a chynnig cymorth ymarferol i wŷr a gwragedd wedi ymwahanu neu ysgaru.
Elusen Dr George Richards
Dr. Paul Simmons, Flat 96 Thomas More House, Barbican, London. EC2Y 8BU
Cynigir cymorth ariannol i glerigiaid Anglicanaidd sydd wedi ymddeol yn gynnar oherwydd afiechyd; hefyd gwŷr gweddw a phlant sy'n dibynnu arnynt. Rhaid cwblahu ffurflen gais A4, 2-ochr. Mae'r Ymddiriedolwyr yn cyfarfod ym Mehefin a Thachwedd.
Ymddiriedolaeth Newton
Sefydlwyd er mwyn darparu cymorth ariannol i weddwon, gwŷr a gwragedd ysgaredig neu wedi ymwahanu, a phlant dibriod – pob un ohonynt yn perthyn i glerigiaid Eglwys Loegr, yr Eglwys yng Nghymru ac Eglwys Esgobol yr Alban, a fuasai farw. Ceir gwybodaeth bellach drwy ddefnyddio'r ebost uchod.
Cymdeithas Mair a Martha
Prif amcan yr elusen hon yw cefnogi gweinidogion Cristionogol a'u/neu eu gwŷr/gwragedd, yn enwedig ar adegau o straen, argyfwng, gorweithio neu salwch meddyliol. Mae'r gwaith arbenigol a chenedlaethol hwn yn digwydd at ei gilydd, mewn cyd-destun encil a byd addysg.
Elusen genedlaethol sy'n helpu pobl mewn anawsterau ariannol i sicrhau budd-daliadau lles, grantiau elusennol a gwasanaethau cefnogi. Mae modd chwilio'n ddyfal am grantiau a chymorth drwy gyfrwng y wefan.